23. maijs

23. maijs ir gada 143. diena pēc Gregora kalendāra (144. garajā gadā). Līdz gada beigām ir atlikušas 222 dienas.

 Vārda dienas 
Leokādija, Leontīne, Ligija, Lonija

 Notikumi 
 1430. gads — Simtgadu kara laikā Žanna d'Arka krita burgundiešu gūstā pie Kompjeņas.
 1568. gads — Nīderlande pasludināja neatkarību no Spānijas.
 1595. gads — Jelgavā tika izdots dokuments Brüderlicher Vertrag der Herzöge Friedrich und Wilhelm, kas atrunāja galma (pārvaldes) dalīšanu un skāra arī Kurzemes hercogistes teritorijas dalīšanas juridisko piekritību.
 1788. gads — Dienvidkarolīna iestājās ASV.
 1915. gads — Pirmais pasaules karš: Itālija pieteica karu Austroungārijai, pievienojoties Antantei.
 1949. gads:
 dibināta Vācijas Federatīvā Republika.
 pieņemts pašreizējais Vācijas karogs.
 pieņemts pašreizējais Vācijas ģerbonis.
 1919. gads — Osmaņu impērijas galvaspilsētā Konstantinopolē notika protesta demonstrācija pret Konstantinopoles okupāciju.
 1958. gads — pirmais ASV pavadonis Explorer 1 beidza aktīvo darbību.
 1963. gads — Brazīlijas pilsētā Riodežaneiro beidzās ceturtais Pasaules čempionāts basketbolā, par čempioniem kļuva Brazīlijas izlase.
 1999. gads — Dānijas pilsētā Kopenhāgenā beidzās vienpadsmitais Pasaules badmintona čempionāts.
 2021. gads — Ryanair lidojuma 4978 lidmašīna piespiedu kārtā tika nosēdināta Minskas Nacionālajā lidostā, kur vienu no tās pasažieriem — baltkrievu opozicionāru un žurnālistu Ramanu Prataseviču — apcietināja Baltkrievijas kriminālpolicija.

 Izklaidē un kultūrā 
 2008. gads — Kannu kinofestivalā notika filmas "Sinekdoha, Ņujorka" pirmizrāde.

 Dzimuši 
 1707. gads — Kārlis Linnejs (Carl von Linné), zviedru botāniķis un taksonomists (miris 1778. gadā)
 1790. gads — Žils Dimons d'Irvils (Jules Dumont d'Urville), franču flotes virsnieks, jūrasbraucējs, okeanogrāfs (miris 1842. gadā)
 1834. gads — Jānis Frīdrihs Baumanis, latviešu arhitekts (miris 1891. gadā)
 1848. gads:
 Helmuts fon Moltke (Helmuth von Moltke), Vācijas ģenerālpulkvedis (miris 1916. gadā)
 Oto Lilientāls (Otto Lilienthal), vācu aviators (miris 1896. gadā)
 1867. gads — Džons Ekslijs (John Exley), ASV airētājs (miris 1938. gadā)
 1871. gads — Sentdžordžs Ešs (Saint-George Ashe), Apvienotās Karalistes airētājs (miris 1922. gadā)
 1896. gads — Fēlikss Šteiners (Felix Steiner), vācu karavīrs (miris 1966. gadā)
 1908. gads — Tomiko Itoka (糸岡 富子, Itooka Tomiko) — simtgadniece, pasaulē vecākā persona (no 2024. gada 19. augusta)
 1900. gads — Hanss Franks (Hans Frank), vācu politiķis (miris 1946. gadā)
 1908. gads — Džons Bardīns (John Bardeen), ASV fiziķis (miris 1991. gadā)
 1930. gads — Anatols Lapiņš (Anatole Lapine), Vācijas latviešu autoražotājs (miris 2012. gadā)
 1931. gads — Gunārs Cilinskis, latviešu aktieris, režisors (miris 1992. gadā)
 1949. gads — Alans Garsija (Alan García), Peru prezidents (miris 2019. gadā)
 1951. gads — Anatolijs Karpovs (Анатолий Карпов), PSRS un Krievijas šahists
 1956. gads — Ojārs Kehris, latviešu ekonomists un politiķis
 1958. gads — Tomass Reiters (Thomas Reiter), vācu kosmonauts
 1966. gads — Ingūna Erneste, Latvijas šahiste
 1972. gads — Rubenšs Barikello (Rubens Barrichello), Brazīlijas autosportists
 1974. gads — Manuela Švēziga (Manuela Schwesig), vācu politiķe
 1980. gads — Teofanis Geks (Θεοφάνης Γκέκας), grieķu futbolists
 1981. gads — Sultāns El Nejadi (سلطان النيادي‎), Apvienoto Arābu Emirātu kosmonauts
 1986. gads — Raiens Kūglers (Ryan Coogler), amerikāņu kinorežisors
 1988. gads — Lorenco De Silvestri (Lorenzo De Silvestri), itāļu futbolists
 1996. gads — Rezvans Marins (Răzvan Marin), Rumānijas futbolists

 Miruši 
 1125. gads — Heinrihs V (Heinrich V.), Svētās Romas imperators (dzimis 1086. gadā)
 1498. gads — Džirolamo Savonarola (Girolamo Savonarola), itāliešu reformators (dzimis 1552. gadā)
 1701. gads — Viljams Kids (William Kidd), skotu pirāts (dzimis 1645. gadā)
 1707. gads — Georgs Krīgers (Georg Krüger), vācu meteorologs un astronoms (dzimis 1642. vai 1643. gadā)
 1857. gads — Ogistēns Košī (Augustin Cauchy) franču matemātiķis (dzimis 1789. gadā)
 1868. gads — Kits Kārsons (Kit Carson), amerikāņu trapers (dzimis 1809. gadā)
 1906. gads — Henriks Ibsens (Henrik Ibsen), norvēģu dramaturgs (dzimis 1828. gadā)
 1921. gads — Augusts Nilsons (August Nilsson), zviedru vieglatlēts un virves vilcējs (dzimis 1872. gadā)
 1937. gads — Džons Rokfellers (John Rockefeller), ASV uzņēmējs (dzimis 1839. gadā)
 1944. gads — Tomass Kērtiss (Thomas Curtis), ASV vieglatlēts (dzimis 1873. gadā)
 1945. gads — Heinrihs Himlers (Heinrich Himmler), vācu politiķis (dzimis 1900. gadā)
 1986. gads — Stērlings Heidens (Sterling Hayden), amerikāņu aktieris un rakstnieks (dzimis 1916. gadā)
 1991. gads — Vilhelms Kempfs (Wilhelm Kempff), vācu pianists (dzimis 1895. gadā)
 2004. gads — Gundars Mauševics, latviešu basģitārists (dzimis 1974. gadā)

 Atsauces 

Kategorija:Maijs